laion/Wikipedia-Exotic huggingface dataset:
מיריה מוסקוסו

מיריה אליסה מוסקוסו רודריגז דה אריאס (בספרדית: Mireya Elisa Moscoso Rodríguez de Arias, נולדה ב-20 בספטמבר 1942) הייתה נשיאת פנמה בשנים 1999–2004, והאישה הראשונה שכיהנה בתפקיד. מוסקוסו נולדה בשנת 1942 וגדלה במשפחה ענייה. היא הייתה הצעירה מבין שישה ילדים, ואביה עבד כמורה. בגיל 22 החלה להיות פעילה פוליטית. בשנת 1968 עברה לגור במיאמי שבפלורידה, ארצות הברית. שם למדה עיצוב פנים. בשנת 1991, כשנתיים לאחר הפלישה האמריקאית לפנמה, חזרה מוסקוסו לפנמה, ונבחרה להנהיג את מפלגת ארנולפיסטה. בשנת 1994 התמודדה לתפקיד הנשיאות, אך קיבלה רק 29% מהקולות ולא נבחרה לתפקיד. בשנת 1999 נבחרה לתפקיד נשיאת פנימה לאחר שקיבלה כ-45% מהקולות. במהלך הקמפיין, שססמתו הייתה "קול העם הוא קולו של אלוהים", היא התחייבה לתמוך בחינוך, להפחית את העוני ולהאט את קצב ההפרטה. מוסקוסו הושבעה לתפקיד ב-1 בספטמבר. בעת זו היא הייתה גרושה, ולכן אחותה שימשה כגברת הראשונה של פנמה. במהלך כהונתה בתפקיד, ניהלה את העברת תעלת פנמה מארצות הברית לידי פנמה, והתמודדה עם ההאטה הכלכלית שנבעה כתוצאה מאובדן כוח אדם אמריקני. מוסקוסו גם ניסתה להיאבק בכל הקשור לפשע במדינה. פרשיות שחיתות שהתרחשו בזמן שלטונה של מוסקוסו והאשמות בנפוטיזם הקשו על כוחה למשול, ובסופו של דבר היא הפסידה בבחירות שנערכו בשנת 2004. לאחר עזיבת התפקיד, נשארה פעילה באופוזיציה, ולמען זכויות נשים ברחבי העולם. מדיה וקבצים בנושא מיריה מוסקוסו בוויקישיתוף מיריה מוסקוסו, באתר אנציקלופדיה בריטניקה (באנגלית)
המלט (סרט, 1921)

המלט (באנגלית: Hamlet) הוא סרט גרמני משנת 1921, עיבוד למחזה באותו שם מאת ויליאם שייקספיר. בסרט מככבת שחקנית הראינוע הדנית אסטה נילסן. את הסרט ביימו סוון גאדה והיינץ שאל. בעיבוד זה, שנכתב בהשראת הספר "The Mystery of Hamlet" מאת ד"ר אדוארד פ. וינינג, המלט הוא אישה המחופשת לגבר כדי לשמר את השושלת. על אף הגישה הרדיקלית של הסרט נכתב עליו בעיתון הניו יורק טיימס ש"שמור לו מקום יחד עם הטובים ביותר". אסטה נילסן – המלט פול קונרדי – המלך המלט מתילדה ברנדט – המלכה גרטרוד אדוארד פון וינטרשטיין – המלך קלאודיוס היינץ סטידה – הורציו הנס יונקרמן – פולוניוס אנטון דה ורידר – לארטס לילי ג'קובסון – אופליה פריץ אכטרברג – פורטינברס Buchanan, Judith (2009). Shakespeare on Silent Film: An Excellent Dumb Discourse. Cambridge: Cambridge University Press. Ch. 7. ISBN 0-521-87199-9 Howard, Tony (2007). Hamlet as a Woman. Cambridge: Cambridge University Press. ISBN 0-521-86466-6 מדיה וקבצים בנושא המלט בוויקישיתוף "המלט", במסד הנתונים הקולנועיים IMDb (באנגלית) "המלט", באתר AllMovie (באנגלית) "המלט", במסד הנתונים הקולנועיים KinoPoisk (ברוסית) Shakespeare Survey, Volume 45, Page 43
מייקל אדמס

מייקל אדמס (באנגלית: Michael Adams;‏ נולד ב-17 בנובמבר 1971, טרורו (קורנוול בריטניה) הוא שחמטאי אנגלי בדרגת רב-אמן. היה אלוף אנגליה בשחמט, התחרה מספר פעמים באליפות העולם בשחמט בשנת אליפות העולם 1995 הגיע לחצי הגמר. נכון לפברואר 2020, מדורג במקום הראשון באנגליה וה-38 בעולם לפי מד כושר. מייקל אדמס גדל בקורנוול. מגיל צעיר הוא השתתף בתחרויות. בשנת 1987 הוא זכה במקום השני באליפות העולם לגיל עד 16. בשנת 1989, בגיל 17 הוא זכה באליפות בריטניה בשחמט. בשנת 1995 הוא הודח בחצי הגמר של אליפות העולם על ידי וישוואנתן אנאנד. ב-1996 הוא הודח מאליפות העולם על ידי בוריס גלפנד. ב-1998 הוא הודח בשלב חצי הגמר על ידי וישוואנתן אנאנד. גם ב-1999 הוא הודח בשלב חצי הגמר על ידי וישוואנתן אנאנד. ב-2004 הוא הפסיד בדו-קרב על התואר לרוסטם קסימג'אנוב. באליפות העולם 2005 מייקל אדמס סיים במקום השביעי. במקביל להצלחות באליפויות העולם, מייקל אדמס ניצח בתחרויות רבות. בשנת 2005 מייקל אדמס שיחק נגד תוכנת מחשב, כאשר על כל תוצאת תיקו היה אמור לקבל 10 אלף דולר ו-25 אלף דולר על כל ניצחון. הוא חילץ תיקו בודד. בין השנים 1990 ל-2022 השתתף מייקל אדמס ב-16 אולימפיאדות שחמט: מדיה וקבצים בנושא מייקל אדמס בוויקישיתוף אתר האינטרנט הרשמי של מייקל אדמס (באנגלית) מייקל אדמס, ברשת החברתית אקס (טוויטר) מייקל אדמס, באתר צ'סגיימס (באנגלית) מייקל אדמס, באתר פיד"ה (באנגלית) Adams, Michael - Men's Chess Olympiads, באתר אולימפבייס (באנגלית) http://chess-results.com/tnr368908.aspx?lan=1&art=20&fed=ENG&flag=30 https://chess-results.com/tnr653631.aspx?lan=1&art=20&fed=ENG&flag=30
אחיינו של ויטגנשטיין

אחיינו של ויטגנשטיין (בגרמנית: Wittgensteins Neffe) היא נובלה אוטוביוגרפית מאת הסופר האוסטרי תומאס ברנהרד, שיצאה לאור בשנת 1982. הנובלה היא מונולוג של המספר, ברנהרד, על זכרונותיו מפאול ויטגנשטיין, בן למשפחת ויטגנשטיין. הנובלה היא מונולוג רצוף, ללא חלוקה לפסקאות, של המספר, ברנהרד, על זכרונותיו מפאול ויטגנשטיין, המוצג כאחיינו של הפילוסוף הנודע לודוויג ויטגנשטיין (אך למעשה אינו אחיינו של לודוויג ויטגנשטיין, אלא נכד דודו). תחילתה בשנת 1967, שבה היו שניהם מאושפזים בשתי מחלקות נפרדות של אותו בית חולים - המספר בביתן הרמן לחולי ריאה, וויטגנשטיין בביתן לודוויג לחולי נפש. בין שני הביתנים חצצה גדר, שנועדה למנוע מעבר ביניהם, אם כי מעבר כזה התאפשר מחמת פרצות בגדר. אירינה, חברה משותפת של שניהם שלמעשה הובילה לתחילת ידידותם, מבקרת אצל שניהם, וכך כל אחד מהם יודע שהאחר מאושפז לא רחוק ממנו. המספר משתוקק לבקר אצל ויטגנשטיין, אך בריאותו הרופפת אינו מאפשרת לו זאת, ובסופו של דבר הם מצליחים להיפגש בבית החולים רק פעם אחת. פאול ויטגנשטיין גילה עניין רב במוזיקה קלאסית ובמרוצי מכוניות, ואת הכסף הרב שקיבל ממשפחתו בזבז עד שנותר חסר כל. המשך הנובלה עוסק בקשרים שבין המספר לוויטגנשטיין במשך שים-עשרה השנים הבאות, עד לפטירתו של ויטגנשטיין. במונולוג משולבות דעותיו של ברנהרד על הפסיכיאטריה ("הפסיכיאטר הוא הנבער שבכל הרופאים"), על פרסים ספרותיים ("אין לך דבר בלתי נסבל כטקסי הענקת פרסים; הטקסים האלה אין בהם כדי לרומם, כמו שהייתי סבור לפני שזכיתי בפרס הראשון שלי - אדרבא, הם משפילים אותך, ועוד בדרך הכי מבישה"), על האומללות ("אני נמנה עם האנשים שאינם סובלים בעצם שום מקום על פני האדמה והם מאושרים רק בין המקומות, בין המקום שעזבו למקום שהם נוסעים אליו") ועוד. מבקרת הספרות בתיה גור תיארה את הנובלה: "אחיינו של ויטגנשטיין" הוא מין וידוי המתאר יחסים בין שני בני אדם חריגים ומורדים, שתכונותיהם הקיצוניות, השקפת עולמם ופגיעותם האיומה מכלות אותם בייסורים קשים. ... תומאס ברנהאד וידידו היחיד אינם יכולים להסיח את דעתם מהכיעור, מהצביעות, השקר וההשפלה שבקיום, ומאחר שהם מלאים שנאה עצמית (יותר מכל הם מלאים בה) ומשום שלעולם אינם מניחים לעצמם לנוח מהשנאה, אינם מוצאים להם שנייה של נחת, כמעט. שם הספר, "אחיינו של ויטגנשטיין", הוא בהשראת ספרו של דני דידרו, "אחיינו של רמו" (Le Neveu de Rameau). בתיה גור, מבלי דלג על דף, כתר ספרים, 2008, הפרק "שיר האהבה שבשנאה", עמ' 104–109. (הפרק ב"גוגל ספרים") הספר "אחיינו של ויטגנשטיין", באתר "סימניה" אחיינו של ויטגנשטיין, באתר OCLC (באנגלית) אין לבלבל עם הפסנתרן פאול ויטגנשטיין, אחיו של לודוויג ויטגנשטיין אחיינו של ויטגנשטיין, בתרגום נילי מירסקי, הוצאת עם עובד, 1996, עמ' 11–12 אחיינו של ויטגנשטיין, עמ' 93 אחיינו של ויטגנשטיין, עמ' 123 בתיה גור, שיר האהבה שבשנאה, ב"גוגל ספרים"
La Forza (שיר)

"La Forza" (בעברית: "הכוח") הוא שירה של הזמרת אלינה נצ'אייבה אשר ייצג את אסטוניה באירוויזיון 2018. האסטי לאול (אנ'), קדם האירוויזיון האסטוני, התקיים במתכונתו הרגילה. בתחרות השתתפו עשרים שירים שהשתתפו בשני חצאי גמר. מכל חצי גמר עלו 5 שירים לגמר, אחד מהם היה La Forza. השיר הוביל בטבלאות ההימורים והיחס הדצימלי שלו היה תמיד נמוך מאוד - היינו, המהמרים האמינו בשיר ולקחו כמעט כמובן מאליו את ניצחונו. ב-Eesti Laul התוצאות בסיבוב הראשון נקבעו על ידי פאנל שופטים והצבעות טלווטינג. La Forza זכה בסיבוב הראשון ב-24 נקודות (12 מהקהל, 12 מהשופטים) ובסיבוב השני (טלווטינג בלבד) זכה השיר ב-70% מקולות הצופים באולפן ובבית - כך זכה השיר בתחרות. הורדה דיגיטלית 3:04 - "La Forza" סרטון השיר "La Forza" באתר יוטיוב Estonia: Who will win Eesti Laul 2018?, טבלאות ההימורים - Eesti Laul 2018, באתר Eurovision World Elina won the high mountain: look at how the jury and audience voted in the Estonian Singing Semifinals and Finals, עיתון מניו.אי אי, 25 בפברואר 2018
Beg for It

Beg for It (בעברית: להתחנן לזה) הוא סינגל שהוקלט על ידי הראפרית האוסטרלית איגי אזליה, בשיתוף הזמרת הדנית, מו. השיר יצא לאור ב-24 באוקטובר 2014, כסינגל הראשון מתוך המהדורה המחודשת Reclassified, שיצאה עבור אלבומה הראשון של אזליה, The New Classic. השיר הגיע אל המקום ה-27 במצעד הבילבורד הוט 100, ה-4 במצעד שבגרמניה, וה-9 במצעד שבפלנדריה. השיר נכתב על ידי אזליה עצמה, ועל ידי צ'ארלי XCX, ששתפה פעולה עם אזליה לפני כן בלהיט, "Fancy". השיר הוא שיר בסגנון פופ-ראפ, המשלב בתוכו גם את סגנון האלקטרו-טראפ, שאפיין שירים נוספים מן האלבום. עם השיר הופיעו השתיים לראשונה בסאטרדיי נייט לייב, במופע שהתקיים ב-25 באוקטובר 2014, יום אחרי שיצא כסינגל. לשיר היה צריך לצאת וידאו קליפ מלא, אך בשל תקלות ועיכובים רבים שנגמרו עקב יציאתה של אזליה לסיבוב ההופעות הראשון שלה "The New Classic Tour", הוא נגנז, ולא פורסם באף פלטפורמה. במקום ווידאו קליפ מלא שנגנז, הוציאה אזליה לשיר קליפ עם מילות השיר, שצבר למעלה מ-25 מיליון צפיות. מידע על הסינגל "Beg for It" באתר מיוזיק בריינז סרטון השיר "Beg for It" באתר יוטיוב "Iggy Azalea Chart History". Billboard. נבדק ב-2018-03-10. Deutsche Trend Charts, Deutsche Black Charts: Das Beste aus HipHop, Rap, RnB, Soul, Reggae, www.djcharts.de (ארכיון) ultratop.be - Iggy Azalea feat. MŲ - Beg For It, ‏2015-01-24 iggyazaleamusicVEVO (2014-03-04), Iggy Azalea - Fancy (Explicit) ft. Charli XCX, נבדק ב-2018-03-10 "Iggy Azalea Performs New Single 'Beg for It,' Mimics Sia's 'Chandelier' Video on 'SNL': Watch" (באנגלית). 2014-10-26. אורכב מ-המקור ב-2015-04-09. נבדק ב-2018-03-10. "Iggy Azalea Performs New Single 'Beg for It,' Mimics Sia's 'Chandelier' Video on 'SNL': Watch" (באנגלית). 2014-10-26. אורכב מ-המקור ב-2018-03-10. נבדק ב-2018-03-10. iggyazaleamusicVEVO (2014-11-24), Iggy Azalea - Beg For It (Lyric Video) ft. MØ, נבדק ב-2018-03-10 "Gold & Platinum - RIAA". RIAA (באנגלית אמריקאית). נבדק ב-2018-03-10. WebCite query result, www.webcitation.org (באנגלית) FreezePage, www.freezepage.com WebCite query result, www.webcitation.org (באנגלית) WebCite query result, www.webcitation.org (באנגלית) WebCite query result, www.webcitation.org (באנגלית)
Nobody But You

"Nobody But You" (בעברית: "אף אחת מלבדך") הוא השיר שייצג את אוסטריה באירוויזיון 2018 שהתקיים בליסבון שבפורטוגל. השיר בוצע על ידי הזמר סזאר סמפסון, והולחן ונכתב על ידי בוריס מילאנוב, סבסטיאן ארמן, יואכים פרסון ויוהאן אלקנס. השיר נבחר ב-7 בדצמבר 2017 בבחירה פנימית של רשות השידור האוסטרית. הוא פורסם ב-9 במרץ 2018. השיר הגיע למקום השלישי בגמר האירוויזיון עם ניקוד כולל של 342 נקודות. סרטון השיר "Nobody But You" באתר יוטיוב McMullin, Kate (2018-05-13). "Who won the Eurovision Song Contest 2018 and where did UK finish?". liverpoolecho. נבדק ב-2018-05-13. ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
ראקים סנדרס

ראקים סנדרס (באנגלית: Rakim Sanders; נולד ב-8 ביולי 1989) הוא כדורסלן אמריקאי המשחק בקבוצת ברצלונה המשחקת ביורוליג ובליגת העל הספרדית. ערך מורחב – דראפט ה-NBA בשנת 2012 כשל סנדרס לצלוח את דראפט ה-NBA של אותה שנה. לאחר כישלונו של סנדרס בצליחת דרפאט ה-NBA, הוא חתם על חוזה עם מכבי תל אביב לעונת 2012/2013 בליגת העל בכדורסל. בהמשך אותה עונה עבר סנדרס לשחק בקבוצה הפועל גלבוע גליל. בעונה זו הוא עמד על 12.6 נקודות, 4.0 ריבאונדים, 1.7 אסיסטים ו-1.3 חטיפות למשחק. מדיה וקבצים בנושא ראקים סנדרס בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר היורוליג
גטה קמסקי

גטה קמסקי (בטטרית: Ğataulla Rөstəm uğlı Sabirov;‏ נולד ב-2 ביוני 1974, נובוקוזנצק (ברית המועצות) הוא שחמטאי אמריקאי בדרגת רב-אמן. היה אלוף ארצות הברית בשחמט, התחרה מספר פעמים באליפות העולם בשחמט בשנת אליפות העולם 1996 היה סגן אלוף העולם. הוא חבר בהיכל התהילה העולמי של השחמט (אנ'). נכון ליולי 2019, מדורג במקום ה-72 בעולם והשמיני בארצות הברית לפי מד כושר. גטה קמסקי נולד בברית המועצות למשפחה טטרית. הוא התחיל לשחק שחמט בגיל 7 והתאמן בלנינגרד. בשנת 1987 קמסקי זכה באליפות ברית המועצות לנוער. בשנת 1989 הוא ומשפחתו ביקשו מקלט מדיני בארצות הברית. בשנת 1984 הוענק לגטה קמסקי תואר רב אמן, הוא היה רב אמן הצעיר לזמנו. במהלך 1996 הוא ניצח מספר שחמטאים בולטים כוישוואנתן אנאנד וולרי סלוב אך בגמר במפגש על התואר הפסיד לאנטולי קרפוב. לאחר הפסד זה הוא עזב את עולם השחמט. בתקופה זו קמסקי סיים אוניברסיטת אריזונה ופתח משרד לייעוץ משפטי. ביוני 2004 גטה קמסקי חזר להשתתף בתחרויות. בגביע העולם בשחמט 2007 הוא זכה במקום הראשון. ב-2007 הוא הפסיד לבוריס גלפנד ולא התברג לשמיניה המובילה. בשנת 2009 הוא הפסיד לוסלין טופאלוב, כאשר המנצח היה יכול להיפגש עם אלוף העולם. ב-2012 הוא ניצח את וסלין טופאלוב, אך בחצי הגמר הפסיד לבוריס גלפנד. בגביע העולם בשחמט בשנת 2013 הוא הודח ברבע הגמר. בין השנים 1992 ל-2014 השתתף גטה קמסקי ב-6 אולימפיאדות שחמט: מדיה וקבצים בנושא גטה קמסקי בוויקישיתוף גטה קמסקי, ברשת החברתית אקס (טוויטר) גטה קמסקי, באתר צ'סגיימס (באנגלית) גטה קמסקי, באתר פיד"ה (באנגלית) Kamsky, Gata - Men's Chess Olympiads, באתר אולימפבייס (באנגלית)
Just Dance 2014

Just Dance 2014 (בעברית: רק לרקוד 2014) הוא משחק וידאו ריקוד המיוצר ומשווק על ידי חברת יוביסופט כחלק מסדרת המשחקים "Just Dance". שם הסדרה מבוסס על השיר של ליידי גאגא, בעל אותו השם - "Just Dance". המשחק הוכרז רשמית באוקטובר 2013, ובחודש זה הוא יצא במהדורות שנועדו עבור פלייסטיישן 3, אקס בוקס 360, אקס בוקס 1, ווי, ובנוסף לכך, ווי יו. לאחר מכן, בנובמבר באותה שנה, יצא למהודרת פלייסטיישן 4, ואז בהוצאה מחודשת בשנית לאקס בוקס 1. בדומה לשאר משחקי הסדרה, המשתמש צריך לבחור שיר, שחקן ורמת קושי, ולאחר מכן לרקוד לפני הכוריאוגרפיה שמופיעה על ידי הדמויות שבמסך. מטרת המשחק היא לעשות את אותן תנועות המופיעות על המסך, ולקבל מספר כוכבי זהב. המשחק יצא בכמה פלטפורמות שונות כשביניהן ניתן למנות את הפלייסטיישן 3, פלייסטיישן 4, אקס בוקס 360, אקס בוקס 1, ווי יו, ווי, וכדומה. רשימת השירים אשר נכללים במשחק: למשחק יצאו מספר גרסאות נוספות, חלקן חדישות יותר, חלקן עם מספר שירים רב יותר, וכולי. ישנן גרסאות המתאימות לסוגים שונים של מכשירים, וגרסת ה-"Downloadable content", שיצאה בשנת בסמוך לצאת המשחק המקורי, כחלק ממהודרה מיוחדת, שכללה בתוכה מספר רב יותר של שירים. רשימת השירים אשר נכללים במהדורה המיוחדת: המשחק זכה לשבחים נאים ממבקרי משחקי הווידאו, ואף זכה לדירוג של ארבעה כוכבי זהב ברוב הביקורות שהופנו כלפיו. גרסת האקס בוקס 1 של המשחק על פי מטקריטיק, זכה לכ-4 כוכבי זהב, ובציון קיבל קרוב ל-80 מתוך 100 נקודות בסך הכל. Keza MacDonald, Just Dance 2014 Wii Review, IGN, ‏2013-10-11 (באנגלית) Mark Walton, Just Dance 2014 Review, GameSpot, ‏2013-10-23 (באנגלית) Just Dance 2016 - Song List & Game Info | Ubisoft®, just-dance.ubisoft.com "Just Dance 2016". Ubisoft.com. נבדק ב-2018-03-09. Just Dance 2018 Song List | Ubisoft® (US), just-dance.ubi.com "Just Dance 2014". Just Dance Wiki (באנגלית). נבדק ב-2018-03-11. Just Dance 2014, Metacritic
יצירת תוכן

יצירת תוכן היא תרומת מידע לכל סוג מדיה שהוא, במיוחד למדיה הדיגיטלית, ואשר מיועד עבור משתמשי קצה/קהל צרכנים מסוימים- בהקשרים מסוימים. "תוכן", במובנו הרחב, מוגדר כ"דבר מה, המיועד להתפרסם ו/או להיות מבוטא, תוך שימוש באמצעי כלשהו- המשמש כלי שרת לצורך מטרה זו". דוגמאות לתוכן עשויות להיות נאום או הרצאה, כתיבה או כל סוג שהוא של אמנות, אשר עשויה להוות עם גמר יצירתה אמצעי לביטוי עצמי של יוצרהּ, כמו גם מתן האפשרות להפצתהּ, שיווקהּ ו/או פרסומהּ. צורות אופייניות של יצירת תוכן כוללות תחזוק ועדכון אתרי אינטרנט, כתיבת רשומות ("פוסטים") בבלוגים, צילום, וידאוגרפיה, כתיבת דברי פרשנות מקוונים, תחזוק חשבון של משתמש מסוים ברשתות המדיה החברתית, כמו גם עריכה והפצה של מדיה דיגיטלית. מחקר שנערך מטעם "מכון פִּיוּ למחקר" (אנ'), תיאר את יצירת התוכן כ"יצירה של החומר, אותו אנשים תורמים- לעולם המקוון". ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
אילדיקו רייטה

אילדיקו רייטה (בהונגרית: Rejtő Ildikó‏; נולדה ב-11 במאי 1937) היא סייפת יהודייה-הונגרייה חירשת מלידה, שהתמחתה ברומח. אלופה אולימפית ביחידות (טוקיו 1964) בעלת 7 מדליות אולימפיות, מהן 2 זהב מ-5 אולימפיאדות ואלופת עולם ביחידות (גדנסק 1963) בעלת 15 מדליות עולמיות מהן 5 זהב, מ-10 אליפויות עולם. בעקבות נישואיה, היא אחת משתי ספורטאיות שזכו במדליות אולימפיות תחת שלושה שמות שונים – אילדיקו רייטה בשנת 1960, אילדיקו אוילקי-רייטה בשנים 1964 ו-1968, ואילדיקו שאגי-אוילקי-רייטה בשנים 1972 ו-1976. אילדיקו רייטה נולדה וגדלה בבודפשט, והיא חירשת מלידה. בגיל 15 החלה להתאמן בסייף. בשנים 1956 ו-1957 היא זכתה בתואר אלופת העולם לנערות ברומח. באליפות העולם שנערכה בפילדלפיה בשנת 1958 היא זכתה במדליית ארד בתחרות רומח אישי, המדליה העולמית הראשונה בקריירה הארוכה שלה. באליפות העולם שנערכה בבודפשט בשנת 1959 היא זכתה במדליית זהב בתחרות רומח קבוצתית. באולימפיאדת רומא (1960) היא זכתה במדליית כסף בתחרות הרומח הקבוצתית וסיימה במקום 11 בתחרות האישית. באליפות העולם שנערכה בבואנוס איירס בשנת 1962 היא זכתה במדליית זהב בתחרות רומח קבוצתי בפעם השנייה. באליפות העולם שנערכה בגדנסק בשנת 1963 היא זכתה בשתי מדליות זהב וכסף. מדליית זהב בתחרות רומח אישי ומדליית כסף בתחרות הרומח הקבוצתית. באולימפיאדת טוקיו (1964) זכתה רייטה בשתי מדליות זהב, בתחרות הרומח האישית לפני הלגה מיס מגרמניה ואנטונלה ראניו מאיטליה, בקרב ההכרעה על המדליות היא ניצחה 4–0 את הלגה מיס ו 4–1 את אנטונלה ראניו ובתחרות הקבוצתית, הישג השיא בקריירה שלה. באליפות העולם שנערכה במונטריאול בשנת 1967 היא זכתה בפעם שלישית במדליית זהב בתחרות רומח קבוצתי באולימפיאדת מקסיקו סיטי (1968) היא זכתה בשתי מדליות כסף וארד. מדליית כסף בתחרות רומח קבוצתי ומדליית ארד בתחרות רומח אישי ואל הצליחה להגן על תואריה. באליפות העולם שנערכה בווינה בשנת 1971 היא זכתה במדליית כסף בתחרות רומח אישי. באולימפיאדת מינכן (1972) היא זכתה במדליית כסף בתחרות רומח קבוצתי וסיימה במקום 21 בתחרות האישית באליפות העולם שנערכה בגטבורג בשנת 1973 היא זכתה בשתי מדליות, זהב וארד. מדליית זהב בתחרות רומח קבוצתי בפעם רביעית ומדליית ארד בתחרות רומח אישי באולימפיאדת מונטריאול (1976) היא זכתה במדליית ארד בתחרות רומח קבוצתי וסיימה במקום 31 בתחרות האישית. כגמלאית, זכתה בתחרות הסיוף בתחרות הסיוף העולמית לוותיקים בשנת 1999. רייטה צורפה כחברה ביד לאיש הספורט היהודי. בשנים 1963 ו-1964 זכתה בתואר ספורטאית השנה בהונגריה. בטקס שנערך ברומא בשנת 2001 נבחרה אוילקי רייטה לספורטאית החירשת הטובה ביותר במאה ה-20. יהודים וספורט פאול טיילור, יהודים באולימפיאדות, 2004 (באנגלית). ביוגרפיות של יהודים בספורט (באנגלית) מדיה וקבצים בנושא אילדיקו רייטה בוויקישיתוף אילדיקו רייטה, באתר הוועד האולימפי הבין-לאומי אילדיקו רייטה, באתר olympedia.org Taylor, P. (2004). Jews and the Olympic Games: The Clash Between Sport and Politics : with a Complete Review of Jewish Olympic Medallists. Sussex Academic Press. p. 240. ISBN 9781903900888. נבדק ב-20 ביוני 2015. {{cite book}}: (עזרה) Biography – Ildiko REJTO-UJLAKI, הוועד האולימפי הבין-לאומי (באנגלית) Griffin, Stan. "A Look Back at Olympic Fencing: Ildiko Uslaky-Rejto". נבדק ב-18 באפריל 2014. {{cite web}}: (עזרה) Deaf Sports People, www.deafsports.org.uk
קרחון ארנב

קרחון אָרְנֶבְּ(באנגלית: Arneb Glacier), המכונה גם קרחון הָאלֶט (Hallett Glacier) הוא קרחון הממוקם בתוך מפרץ מוקף צוקים, בין חצי האי האלט, לבין רכס רדקאסל. הקרחון זורם צפון מערבה לתוך מצר אדיסטו, והופך למדף קרח צף. אורכו של הקרחון 6 קילומטרים ורוחבו 4 קילומטרים. שמו של הקרחון ניתן לו על ידי משלחת הסקר הגאולוגי של ניו זילנד לאנטארקטיקה שנערכה בין השנים 1957–1958. הקרחון נקרא על שם ספינת צי ארצות הברית ארנב, אשר בשנת 1957 הביאה את המבנים הנדרשים להקמת תחנת האלט. קרחון ארנב באתר הסקר הגאולוגי של ארצות הברית קרחון ארנב באתר גאזט SCAR של ממשלת אוסטרליה תצלום לוויין של אזור קרחון ארנב J. Linsley Gressitt Entomology of Antarctica, Volume 10, P. 317 מידע גאוגרפי והיסטורי
פונית רג'קומאר

פונית רג'קומאר, שכונה גם אפו (Appu) או Powerstar (בקאנדה: ಪುನೀತ್ ರಾಜ್‍ಕುಮಾರ್, באנגלית: Puneeth Rajkumar;‏ 17 במרץ 1975 – 29 באוקטובר 2021) היה שחקן קולנוע, זמר פלייבק, מפיק ומנחה טלוויזיה, שנודע בעיקר בהופעותיו בסרטים בשפת קאנדה. גילם תפקידים ראשיים ב-27 סרטים. פונית רג'קומאר נולד בשנת 1975 במאדרס, כיום צ'נאי, לשחקן רג'קומאר ולפרבתאמה רג'קומאר ולו שני אחים. הוריו היו פעילים בקולנוע של מדינת קרנאטקה ("סרטי סנדלווד"). עוד בילדותו הופיע בסרטים שבהם שיחק אביו, רג'קומאר - בסרטים כמו Vasantha Geetha‏ (1980), Bhagyavantha‏ (1981), Chalisuva Modagalu‏ (1982), Eradu Nakshatragalu‏ (1983) ו-Bettada Hoovu‏ (1985). זכה בפרס הקולנוע הלאומי עבור הילד השחקן הטוב ביותר על משחקו בתפקיד "אפו" ב-Bettada Hoovu. פונית נפטר מדום לב בבית חולים ב-29 באוקטובר 2021. הותיר אחריו אישה, אשוויני רוואנת, ושני ילדים. עיניו נתרמו אחרי המוות ושימשו להשתלות לארבעה אנשים שהתעוורו. הוא זכה ללווייה ממלכתית . ארונו הוצב למשך 3 ימים באצטדיון קנטיראווה ואחר כך הוא נקבר לצד הוריו באולפני סרי קנטיראווה בבנגלור. "The Person Behind the Personality" - ספר על אביו, ד"ר רג'קומאר מדיה וקבצים בנושא פונית רג'קומאר בוויקישיתוף פונית רג'קומאר, ברשת החברתית פייסבוק פונית רג'קומאר, ברשת החברתית אקס (טוויטר) פונית רג'קומאר, ברשת החברתית אינסטגרם פונית רג'קומאר, במסד הנתונים הקולנועיים IMDb (באנגלית) פונית רג'קומאר, באתר AllMovie (באנגלית) פונית רג'קומאר, במסד הנתונים הקולנועיים KinoPoisk (ברוסית) פונית רג'קומאר, באתר Last.fm (באנגלית) פונית רג'קומאר, באתר AllMusic (באנגלית) פונית רג'קומאר, באתר MusicBrainz (באנגלית) פונית רג'קומאר, באתר Filmibeat
אברדין (דקוטה הדרומית)

אברדין (באנגלית: Aberdeen) היא עיר בצפון מדינת דקוטה הדרומית שבארצות הברית. שטחה הוא 40.4 קמ"ר. האוכלוסייה המוערכת לשנת 2016 הוא כ-28,000 תושבים, מה שהופך את אברדין לעיר השלישית בגודלה במדינה לאחר סו פולס ורפיד סיטי. סביבת העיר הייתה מיושבת על ידי האינדיאנים בשנים 1700–1879. האירופאים החלו להתיישב באזור בשנות ה-20 של המאה ה-19, בעיקר על מנת לפתח תעשיית פרווה. עמדות המסחר הללו פעלו עד אמצע שנות השלושים של אותה המאה. בשנת 1879 החלה ההתיישבות האירופאית המשמעותית. אברדין, כמו ערים רבות במערב התיכון, נבנתה בעיקר סביב מערכות הרכבת המתפתחות. אברדין הוכרזה לראשונה כעיר ב-3 בינואר 1881 ונוסדה רשמית ב-6 ביולי 1881, תאריך ההגעה הראשונה של רכבת מילווקי. בעיה מרכזית שהעסיקה את אברדין בשנים אלו הייתה ההצפות שלעיתים פגעו בתשתיות העיר. בעשורים שלאחר מכן תשתיות הרכבת הארציות בסביבת אברדין התפתחו מאוד, דבר שהוביל לפיתוח משמעותי של העיר. לפי מפקד האוכלוסין שנערך בשנת 2010 חיו 26,091 אנשים בכ-11,418 משקי בית. ההרכב האתני של העיר היה 91.8% לבנים, 3.6% אינדיאנים, 1.3% אסיאתיים, 0.5% מגזעים אחרים ו-2.0% משני גזעים או יותר. הגיל החציוני בעיר היה 36.4 שנים. 22.2% מהתושבים היו מתחת לגיל 18; 12.8% היו בין הגילאים 18–24. 24.1% היו בין 25 ל-44; 24.4% היו מ-45 ל-64; 16.4% היו בני 65 ומעלה. ההרכב המגדרי של העיר היה 47.6% גברים ו-54.4% נשים. מקורות התעסוקה המרכזיים בעיר כוללים את מערכות החינוך ובריאות המקומיות, והחברות ולס פארגו ו-3M. מבין התושבים הידועים שהתגוררו לפרק זמן כזה או אחר בעיר ניתן למנות את ליימן פרנק באום, טרי פרנקונה, קולטון אייברסון וג'ולי סומרס. מדיה וקבצים בנושא אברדין בוויקישיתוף אתר האינטרנט הרשמי של אברדין (באנגלית) אברדין, באתר אנציקלופדיה בריטניקה (באנגלית)
קרחון אפלר

קרחון אפלר (באנגלית: Epler Glacier) הוא קרחון המנקז את מערבו של מישור נילסן, בהרי המלכה מוד שבאנטארקטיקה. הקרחון הוא יובל של קרחון אמונדסן, וזורם אליו דרומית לצוקי אולסן. אורכו של הקרחון 19 קילומטרים. שיא גובהו של הקרחון 1,933 מטרים מעל פני הים. הקרחון מופה לראשונה על ידי הסקר הגאולוגי של ארצות הברית, בהתבסס על תצלומי אוויר של צי ארצות הברית שצולמו בין השנים 1960–1964. שמו של הקרחון ניתן לו על ידי הוועדה המייעצת לשמות אנטארקטיים, והוא נקרא על שם צ'ארלס פ. אפלר (Charles F. Epler), שהיה אפסנאי בבסיס צי ארצות הברית של טייסת VX-6 במהלך מבצע קיפאון עמוק, שנערך בין השנים 1966–1967. קרחון אפלר באתר הסקר הגאולוגי של ארצות הברית קרחון אפלר באתר הגאזט האנטארקטי של ממשלת ניו זילנד מידע גאוגרפי והיסטורי מידע גאוגרפי
קרחון אלי

קרחון אָלֵי (באנגלית: Alley Glacier) הוא קרחון באנטארקטיקה המנקז את מורדותיו הצפוניים של רכס בריטניה, בסמוך למגדל וורד. הקרחון זורם צפונה לעבר קרחון דרווין. צוקי רוברטסון מפרידים בין קרחון אלי לבין קרחון גוסיראן. גובהו של הקרחון 907 מטרים מעל פני הים. שמו של הקרחון ניתן לו על ידי הוועדה המייעצת לשמות אנטארקטיים, והוא נקרא על שם ריצ'רד אלי, ממחלקת מדעי כדור הארץ של אוניברסיטת פנסילבניה. ריצ'רד אלי היה חוקר קרחונים בתוכנית הארקטית של ארצות הברית, והתמחה בחקר זרמי הקרח, של מדף הקרח מערב אנטארקטיקה.  לקריאה על ריצ'רד אלי: •• Hunt Janin, Scott A. Mandia, Rising Sea Levels: An Introduction to Cause and Impact, P 136 קרחון אלי באתר הסקר הגאולוגי של ארצות הברית מזג אוויר עדכני עבור קרחון אלי מידע גאוגרפי והיסטורי מידע גאוגרפי
קרחון גוסיראן

קרחון גוסיראן (באנגלית: Gaussiran Glacier) הוא קרחון בחלקו המזרחי של רכס בריטניה שבאנטארקטיקה. הקרחון זורם לכיוון צפון, לצד קרחון מריק, והם נפגשים עם קרחון דרווין, בין מפלי הקרח קרנפילד, לבין פסגות נברסקה. סדרת מצוקים (ובהם מצוקי רוברטסון) מפרידים בין קרחון גוסיראן לקרחון אלי.  גובה הקרחון 793 מטרים מעל פני הים. שם הקרחון ניתן לו על ידי הוועדה המייעצת לשמות אנטארקטיים, והוא נקרא על שם סגן ס. ד. גוסיראן (C.D. Gaussiran) - טייס בצי ארצות הברית בטייסת VXE-6, שחנתה במחנה קרחון דרווין בין השנים  1978-1979. קרחון גוסיראן באתר הסקר הגאולוגי של ארצות הברית קרחון גוסיראן באתר מרכז המידע האנטארקטי של ממשלת אוסטרליה מידע היסטורי וגאוגרפי מידע גאוגרפי